Március 8.

Névnapok: Zoltán + Apol, Apolka, Apolló, Apollónia, Aracs, Arad, Aramisz, Beáta, Csolt, Filemon, János, Julián, Juliánusz, Júliusz, Kada, Szilvánusz, Zolta

Események

Politikai események
 1706 – A huszti országgyűlésen kimondják az Erdélyi Fejedelemség önállóságát MEK
 1857 – New Yorkban 40 ezer textil- és konfekcióipari munkásnő lép sztrájkba a béregyenlőségért és munkaidő csökkentésért.
 1913 – Magyarország csatlakozott a nőnapi felhíváshoz és a Nemzetközi nőnap első megemlékezéseként az Országos Nőszervező Bizottság röplapokat osztott.
 1921 – A háza közelében anarchista merénylők megölik Eduardo Dato e Iradier spanyol miniszterelnököt.
 1924 – Görögország elismeri a Szovjetuniót és felveszik a diplomáciai kapcsolatokat.
 1942 – A szlovák katolikus püspökök pásztorlevélben tiltakoznak a zsidók üldözése ellen.
 1945 – Brit-amerikai légitámadásban megsemmisül a  hegyeshalmi rendező pályaudvar és a vasúti fűtőházak.
 1950 – Vorosilov marsall bejelenti, hogy a Szovjetunió kifejlesztette az atombombát.
 2006 – Három magyar katona sérül meg egy közlekedési balesetben Afganisztánban, Kunduz közelében, mikor a katonákat szállító terepjáró felborul.
 2008 – Parlamenti választásokat tartanak Máltán.

Tudományos és gazdasági események

 1817 –  1792-ben alapították a New York-i tőzsdét, de 1817. március 8-án a szervezet elkészítette az alapszabályokat és felvette a „New York Stock & Exchange Board” nevet.
 1960 – az UNESCO felhívást tett közzé az egyiptomi Nílus menti emlékművek megmentése érdekében (ez szolgáltatta a későbbi világörökségi egyezmény alapjait)
 1974 – Megnyílik a párizsi Charles de Gaulle nemzetközi repülőtér (Roissy-ban).
 1986 – A japán Suisei űrszonda és a Halley-üstökös legnagyobb közelsége.

Kulturális események
 2002 – Elindul a szlovén Wikipedia.

Irodalmi, színházi és filmes események

 1879 – Békéscsabán megnyílik az Alföld első állandó kőszínháza, a Jókai Színház.

Zenei események

Sportesemények

Formula–1
 1998 –  ausztrál nagydíj, Melbourne - Győztes: Mika Häkkinen  (McLaren Mercedes)

Egyéb események

 1948 – A Rákosi-korszak egyik új ünnepeként kötelezővé vált a nemzetközi nőnap megünneplése.

Születések 
 1566 – Carlo Gesualdo itáliai zeneszerző († 1613)
 1679 – Hessen–Wanfriedi Sarolta Amália II. Rákóczi Ferenc erdélyi fejedelem felesége († 1722)
 1809 – Prückler Ignác fűszerkereskedő, a "Prückler Ignácz Magyarország első rum-, likőr- és pezsgőgyára" alapítója és tulajdonosa († 1876)
 1814 – Szigligeti Ede drámaíró, műfordító († 1878)
 1819 – Berde Áron jogász, közgazdász († 1892)
 1822 – Ignacy Łukasiewicz örmény származású lengyel gyógyszerész, akinek először sikerült kőolajból világítóolajat (petróleumot) előállítania († 1882)
 1848 – LaMarcus Adna Thompson amerikai feltaláló, üzletember, számos nevezetes hullámvasút kifejlesztője († 1912)
 1883 – Csortos Gyula magyar színművész († 1945)
 1885 – Cselényi Pál magyar hitelintézeti igazgató, jogi doktor, kormányfőtanácsos, országgyűlési képviselő († ?)
 1887 – Kossuth Pál magyar földbirtokos, főszolgabíró, országgyűlési képviselő († 1966)
 1894 – Wäinö Aaltonen finn szobrász, festő († 1966)
 1900 – Patkós Irma magyar színművésznő († 1996)
 1903 – Dávid Károly Kossuth-díjas magyar építész († 1973)
 1905 – Keserű Alajos olimpiai bajnok vízilabdázó († 1965)
 1909 – Rajk László kommunista politikus, belügyminiszter († 1949)
 1913 – Mulúd Feraún francia nyelven alkotó algériai berber író († 1962)
 1914 – Jakov Zeldovics szovjet fizikus, csillagász fontos szerepet játszott a szovjet nukleáris- és termonukleáris fegyver kifejlesztésében († 1987)
 1915 – Gyarmathy Tihamér Kossuth-díjas festőművész († 2005)
 1915 – Tapio Rautavaara, finn énekes, sportoló, filmszínész († 1979)
 1916 – Láng Géza agrármérnök, egyetemi tanár († 1980)
 1918 – Alan Hale Jr. amerikai színész († 1990)
 1920 – Bob Gregg amerikai autóversenyző († 2002)
 1921 – Romhányi József magyar író, a magyar nyelv művésze, a „Rímhányó Romhányi” († 1983)
 1928 – Karai János magyar gépészmérnök, egyetemi tanár († 2004)
 1931 – Neil Postman amerikai író, média teoretikus és esztéta († 2003)
 1936 – Szabó Gábor magyar dzsesszgitáros és zeneszerző, az első olyan magyar dzsesszmuzsikus, aki nemzetközileg elismertté és népszerűvé vált († 1982)
 1942 – Ujlaky László Jászai Mari-díjas magyar színész († 2018)
 1947 – Florentino Pérez spanyol üzletember, politikus, jelenleg a spanyol Real Madrid CF labdarúgócsapat elnöke.
 1950 – Szennyai Mária magyar színésznő
 1952 – Selmeczi György Kossuth-díjas erdélyi magyar karmester, zeneszerző, zenei vezető
 1955 – Böröndi Tamás magyar színész, színházigazgató († 2020)
 1956 – Kertész András Széchenyi-díjas magyar nyelvész, tudományfilozófus, egyetemi tanár, a Magyar Tudományos Akadémia rendes tagja
 1957 – Cynthia Rothrock amerikai harcművész és filmszínész
 1958 – Gary Numan angol zenész, zeneszerző, „az elektro-pop atyjának” is nevezik.
 1959 – Aidan Quinn amerikai színész
 1964 – Vidnyánszky Attila Kossuth-díjas magyar színházi rendező, színigazgató 
 1966 – Orosz László Wladimir magyar költő, filozófus
 1967 – Fejős Éva magyar író, újságíró
 1968 – Michael Bartels német autóversenyző
 1970 – Nyári Zoltán Jászai Mari-díjas magyar operaénekes, színész 
 1976 – Freddie Prinze Jr. amerikai színész
 1984 – Garics György magyar születésű osztrák labdarúgó
 1986 – Pásztor Máté magyar színész
 1988 – Vitali Sazonets ukrán műkorcsolyázó
 1996 – Imre Emil romániai magyar gyorskorcsolyázó
 1997 – Reider Péter magyar színész

Halálozások 
 1126 – Urraca kasztíliai királynő (* 1081)
 1137 – Normandiai Adéla Hódító Vilmos és Flandriai Matilda lánya, István angol király anyja (*  1062–1067 körül ) 
 1464 – Podjebrád Katalin, I. Mátyás magyar király első felesége, Podjebrád György cseh király leánya (*  1449)
 1616 – Mária Anna bajor hercegnő (* 1574)
 1713 – Diószegi Sámuel református lelkész, költő (* ?)  
 1844 – XIV. Károly János svéd király, III. Károly János néven norvég király, er. Jean Baptiste Bernadotte francia tábornok (* 1763)
 1861 – Heinrich Rudolf Schinz svájci orvos és természetbúvár (* 1777)
 1869 – Hector Berlioz francia zeneszerző, zenekritikus (* 1803)
 1874 – Millard Fillmore az Amerikai Egyesült Államok 13. elnöke, hivatalban 1850–1853-ig (* 1800)
 1885 – Bátori-Schulcz Bódog honvéd ezredes (* 1804)
 1912 – Loczka József magyar ásványkémikus (* 1855)
 1917 – Ferdinand von Zeppelin német katonatiszt, feltaláló, léghajótervező (* 1838)
 1923 – Johannes Diderik van der Waals Nobel-díjas holland fizikus, a termodinamika egyik úttörője, a gázok és folyadékok állapotegyenletének megalkotója (van der Waals-egyenlet) (* 1837) 
 1930 – William Howard Taft az Amerikai Egyesült Államok 27. elnöke, hivatalban 1909–1913-ig (* 1857)
 1942 – José Raúl Capablanca kubai sakkozó, a sakk harmadik világbajnoka (1921–1927) (* 1888)
 1945 – Sárközi György magyar író, költő, műfordító (* 1899)
 1957 – Galánthai gróf Esterházy János Csehszlovákia legjelentősebb magyar mártír politikusa (* 1901)
 1980 – Bruckner Győző kémikus, gyógyszervegyész, a magyarországi szerves kémia kimagasló jelentőségű alakja, az MTA tagja (* 1900)
 1983 – William Walton angol zeneszerző (* 1902)
 1986 – Filo-Fischer Ilona (Mihályfi Ernőné) magyar plakáttervező, alkalmazott grafikus, érdemes művész (* 1910)
 1989 – Mészáros Ági kétszeres Kossuth-díjas magyar színésznő (* 1914)
 1991 – Ludwig Fischer német autóversenyző (* 1915)
 1993 – Duane Carter amerikai autóversenyző (* 1913)
 1997 – Alexander Salkind filmproducer (* 1921)
 1997 – Béky-Halász Iván költő, műfordító (* 1919)
 2004 – Abu Abbász (er. Muhammad Zaidan), palesztin politikus, a Palesztinai Felszabadítási Szervezet (PFSZ) megalapítója (* 1948)
 2005 – Aszlan Maszhadov csecsen szeparatista vezető (* 1951)  
 2014 – Schmidt Gábor magyar kertészmérnök, növénynemesítő, egyetemi tanár (* 1944) 
 2016 – George Martin zenei producer (* 1926) 
 2017 – Oláh György Széchenyi-nagydíjas és Nobel-díjas  magyar származású amerikai vegyészprofesszor (* 1927) 
2020 – Max von Sydow svéd színész (* 1929) 
2021 – Almási István erdélyi néprajzkutató (* 1934)
2023 – Hajím Topól kétszeres Golden Globe-díjas izraeli színész (* 1935)

Nemzeti ünnepek, emléknapok, világnapok 
 1910 óta nemzetközi nőnap
 Egyes országokban: anyák napja

Jegyzetek 

Március napjai